Íslenskur nautgripur
Íslenskir nautgripir' er er nautgripakyn sem hefur verið á Íslandi frá landnámi.  Það er snögghært með mjög breytilegan lit og litasamsetningar..  Íslenskir nautgripir hafa verið óblandaðir að mestu frá landnámi, en eru skyldastir Sidet trønder- og nordlandsfe (no) í Þrændalögum í Noregi. Innflutningur á nautgripum til Íslands er bannaður og innflutningur á fósturvísum, eggjum og sæði er háð takmörkunum.

Íslenskir nautgripir eru smávaxið mjólkurkyn. Flestar eru nú kollóttar (um 95%), en enn eru nokkrar hyrntar en hyrntir nautgripir munu hafa verið algengari áður. Meðalkýrin gefur af sér um 6000kg af mjólk á ári, en bestu mjólkurkýrnar gefa um 11000 kg á ári. Þær eru hafðar á húsi átta mánuði á ári og eru að mestu fóðraðar með heyi, bætt fóðurblöndu. Þeim er beitt úti á túnum að sumri og til að auka nyt er oftast líka ræktað grænfóður (repja, kál, hafrar og bygg). Um 71,000 íslenskir nautgripir eru á landinu (2019) og af þeim eru 25000 mjólkurkýr. 
Komið hefur í ljós að próteinsamsetning mjólkur íslenskra mjólkurkúa er nokkuð frábrugðin í mjólk miðevrópskra kúakynja. Það hefur áhrif á vinnslueiginleika, t.d. ostagerð, og bragð.

Sjá einnig 
 Landnámshænsn
 Íslenska geitin
 Íslenski hesturinn
 Íslenska sauðkindin
 Íslenskur fjárhundur

Tilvísanir

Tenglar
 
 
 Differences in cow's milk composition between Iceland and the other Nordic countries and possible connections to public health 
 "THE BISHOP’S BEEF: Improved Cattle in Eighteenth Century Skálholt, Iceland" by George Hambrecht, Stanford Journal of Archaeology